
	[bookmark: nev]BUCSAI BÉLA
bucsaibelastudy@gmail.com
Pszichológia
BA, 5. félév
Eötvös Loránd Tudományegyetem
Pedagógiai és Pszichológiai Kar
	
[bookmark: _GoBack]






Témavezető:
	Prof. Dr. Köteles Ferenc
egyetemi tanár, KRE BTK




A szubjektív fájdalomélmény és a periperszonális tér kapcsolata

A fájdalomélmény intenzitása és a periperszonális tér kapcsolata teoretikusan megalapozott, azonban empirikus kísérleti eredmények hiányában nem lehetünk biztosak az összefüggésben. Egy friss kísérlet eredményei szerint szignifikáns különbség van a periperszonális térben közelebb és távolabb elhelyezkedő ingerek által kiváltott fájdalomintenzitás között. Jelen kutatás célja a kísérlet replikálása a jelenségre esetlegesen ható top-down folyamatokat mérő konstruktumok beemelésével.
Az eredeti kísérlet alapján egy olyan kísérletet alkottunk meg, amelyben a résztvevők fájdalmas hőstimulációkat kaptak az alkarjuk 4 pontján, 5 különböző karpozícióban, egyenletesen távolodva a testük középpontjától. A kísérletet megelőzően a résztvevők táblagépen kitöltötték a szomatoszenzoros amplifikáció kérdőívet, a kísérletet követően pedig egy rövid interjúban kérdeztük őket a fájdalomélmény szubjektív összetevőivel kapcsolatban.
A kutatásunk során nem sikerült a témában született korábbi kutatások eredményeit megerősítenünk. Nem találtunk szignifikáns összefüggést az inger test középpontjától való távolsága és fájdalomélmény intenzitása között. Egyedül az inger alkaron való elhelyezkedése és a fájdalomélmény intenzitása között találtunk, a korábbi eredményekhez képest ellentétes összefüggést.
A kísérletnek számos limitációja volt, hiszen a 23 egyetemi hallgatóból (80% nő) álló mintánk kicsi és nagyon specifikus. Mivel nem találtunk a korábbi kísérletek eredményeihez hasonló összefüggést, javasoljuk a témában a további kísérletek lebonyolítását nagyobb mintákon.



